కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సచిన్‌కు శ్రీలంక ప్రత్యేక ఆహ్వానం
కొలంబో వేదికగా మంగళవారం నుంచి ఆరంభంకానున్న ముక్కోణపు టీ20 సిరీస్‌‌ను వీక్షించేందుకు శ్రీలంకకి రావాల్సిందిగా
TNN | Updated:
Mar 6, 2018, 03:03PM IST
సచిన్‌కు శ్రీలంక ప్రత్యేక ఆహ్వానం
కొలంబో వేదికగా మంగళవారం నుంచి ఆరంభంకానున్న ముక్కోణపు టీ20 సిరీస్&zwnj;&zwnj;ను వీక్షించేందుకు శ్రీలంకకి రావాల్సిందిగా ఆ దేశ క్రికెట్ బోర్డు.. సచిన్ టెండూల్కర్&zwnj;కి ప్రత్యేక ఆహ్వానం పంపించింది. 70 ఏళ్ల స్వాతంత్య్ర దినోత్సవానికి గుర్తుగా శ్రీలంక ఈ సిరీస్&zwnj;ను నిర్వహిస్తుండగా.. ఆతిథ్య జట్టుతో పాటు భారత్, బంగ్లాదేశ్ జట్లు ఈ టోర్నీలో పాల్గొంటున్నాయి. ఒక్కో జట్టు.. మిగిలిన రెండు జట్లతో రెండేసి మ్యాచ్&zwnj;లు ఆడనుండగా.. తొలి రెండు స్థానాల్లో నిలిచిన జట్లు మార్చి 18న ఫైనల్లో ఢీకొట్టనున్నాయి. ఈరోజు రాత్రి 7 గంటలకి భారత్, శ్రీలంక మధ్య తొలి మ్యాచ్ జరగనుంది.
1998లో 50 ఏళ్ల స్వాతంత్య్ర దినోత్సవానికి గుర్తుగా అప్పట్లో ముక్కోణపు సిరీస్&zwnj;ని వన్డే ఫార్మాట్&zwnj;లో శ్రీలంక నిర్వహించింది. ఇందులో లంకతో పాటు భారత్, న్యూజిలాండ్ జట్లు పోటీపడ్డాయి. శ్రీలంకతో జరిగిన ఆ టోర్నీ ఫైనల్లో సౌరవ్ గంగూలీతో కలిసి సచిన్ టెండూల్కర్ తొలి వికెట్&zwnj;కి 252 పరుగుల రికార్డు భాగస్వామ్యం నెలకొల్పాడు. ఇప్పటికీ క్రికెట్ చరిత్రలో తొలి వికెట్&zwnj;కి ఈ రికార్డు భాగస్వామ్యం టాప్-10 లిస్ట్&zwnj;లో ఉంది.
&lsquo;ముక్కోణపు టీ20 టోర్నీకి రావాల్సిందిగా సచిన్ టెండూల్కర్&zwnj;ని ఆహ్వానించాం. అతను చాలా బిజీగా ఉంటాడు. అతను రావడంపై ఇంకా స్పష్టత రాలేదు. అయితే.. లంకేయులకి స్వాతంత్య్ర దినోత్సవ శుభాకాంక్షలు తెలుపుతూ అతను తన సందేశం పంపాడు&rsquo; అని శ్రీలంక క్రికెట్ బోర్డు అధ్యక్షుడు తిలంగ సుమతిపాల వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.